Public procurement notice: Contract Notice
Published: 2022-06-03
Buyer: Itä-Uudenmaan hyvinvointialue
Country: FI
Contract type: Services
Procedure: Open procedure
CPV classification: 72000000 | 73000000 | 79400000
Estimated value: 3000000 EUR
Submission deadline: 2022-08-02
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Itä-Uudenmaan hyvinvointialueen tarpeisiin ja muutoksen tueksi kilpailutetaan tarpeelliset ICT-konsultointipalvelut. Hankinnan kohteena ovat ICT-suunnittelu- ja hallintapalvelut sisältäen projektinhallinta- ja integraattoripalvelut sekä määrittely- ja arkkitehtuuripalvelut jäljempänä tarkemmin kuvatuin sisällöin.
Hankinnan tavoitteena on saada luotettavat ja strategiset kumppanit, joiden kanssa Itä-Uudenmaan hyvinvointialue pystyy kehittämään ICT-palveluitaan ja jotka pystyvät toimimaan ja toimittamaan asiantuntijapalveluita monitoimittajaympäristössä.
Hankinnan perusteella perustetaan puitejärjestely, johon valitaan viisi palveluntuottajaa, jos riittävä määrä vähimmäisvaatimukset täyttäviä tarjouksia saadaan. Tilaaja hankkii konsulttipalveluita puitejärjestelystä tarpeensa mukaan tarjouspyynnön liitteen 6 Sopimus kohdan 5 Puitejärjestely mukaisesti.
Projektinhallintapalveluihin kuuluvia tyypillisiä tehtäviä ovat ICT-osaprojektien projektipäällikkötehtävät ja yhteistyössä tilaajan kanssa toteutetut projektinvetäjän tehtävät projekteista etenkin silloin kun varsinainen projektipäällikkö tulee Itä-Uudenmaan hyvinvointialueelta, eikä välttämättä omaa ICT-substanssiosaamista. Tilaaja voi myös ulkoistaa projektipäällikkötehtävän palveluntuottajalle kokonaisuudessaan.
Integraattoripalvelun tyypillisiä tehtäviä ovat esimerkiksi kahden eri ICT-järjestelmän toteuttaminen ja yhteensovittaminen. Asiantuntijalla pitää olla syvällinen osaaminen ja kokemus integraatioiden menestykselliseksi toteuttamiseksi. Kyseessä on tyypillisesti kertaluonteiset projektit, kuten. väestötietojärjestelmän tietojen tietovirran tietojen integroiminen hyvinvointialueen kaikkiin potilas- ja asiakastietojärjestelmiin.
Määrittely- ja arkkitehtuuripalvelun tyypillisiä tehtäviä ICT-arkkitehtuurin määrittely (yhteisten järjestelmien rakenteet) ja sen alla tekninen määrittely. Yhtenä esimerkkinä kuntien asiakas- ja potilastietojärjestelmien yhtenäistäminen, jossa keskeisiä tehtäviä on arkkitehtuurin yksinkertaistaminen. Teknisessä määrittelyssä voidaan määritellä myös prosesseja ja ottaa kantaa siihen, miten hyvinvointialueiden toimittajayhteistyön järjestelmissä tulisi toimia. Arkkitehtuuria voidaan lähestyä myös prosessikokonaisuutena.
Asiantuntijan tehtävät vaihtelevat ylätason sparrauksesta konkreettisiin teknisiin projektitehtäviin ja projektipäällikkötehtäviin tai toteutuksen valvontaan. Asiantuntijapalveluiden taustana on oltava käytettävissä taustatiimin tukea parhaiden käytäntöjen tunnistamiseen ja markkinoilla olevien ratkaisujen tunnistamiseen suhteessa tilaajan tarpeisiin.
Hankintayksikkö voi lisäksi hankkia vapaaehtoisena tarjottavia ICT-asiantuntijapalveluita: tietoturva-asiantuntijan palveluita, tietosuoja-asiantuntijapalveluita ja ICT-hankintojen asiantuntijapalveluita, joiden arvo on enintään 15 % hankinnan enimmäismäärästä.
Hankinnan kohde ja vähimmäisvaatimukset on tarkemmin kuvattu tarjouspyynnön liitteessä 1 Palvelukuvaus.
Tarjoajan tulee tutustua lähetettyihin kysymyksiin, niihin annettuihin vastauksiin ja käyttää hyväkseen vastauksissa mahdollisesti täsmennettyjä tietoja tarjousta antaessaan.
Mikäli tarjoaja huomaa tarjouspyynnössä epäselvyyksiä, ristiriitoja tai, että jokin tarjouspyynnössä esitetty asia on tulkinnanvarainen, tarjoajan velvollisuutena on esittää asiasta tarkentava lisäkysymys.
Alihankintasuhteisiin liittyvät ehdot on esitetty tarjouspyynnön liitteenä olevissa sopimusehdoissa. Ryhmittymänä tarjoaminen on sallittua.
Sopimuksen tekeminen ryhmittymän kanssa edellyttää ryhmittymään kuuluvien yritysten yhteisvastuullista sitoutumista hankinnan kohteena olevien palveluiden toimittamista koskevien sopimusten velvoitteisiin ja vastuisiin. Sopimus tehdään kaikkien ryhmittymän jäsenten kanssa. Hankintayksikkö edellyttää, että yksi ryhmittymän jäsenistä toimii päävastuullisena hankintayksikköön nähden.
Alihankkijaa käyttävä palveluntuottaja vastaa sopimusvelvoitteiden täyttämisestä myös alihankkijan tuottaman palvelun osalta. Ryhmittymällä ja palveluntuottajalla alihankkijoineen edellytetään olevan tekniset, taloudelliset ja muut edellytykset sopimuksen mukaisten hankinnan kohteena olevien palveluiden toimittamiseen koko sopimuskauden ajan. Palveluntuottajalta voidaan pyytää tarjouskilpailun aikana ja ennen sopimuksen tekemistä ja sopimuskauden aikana selvityksiä sellaisista sitoumuksista ja sopimuksista, joita se on tehnyt ilmoittamiensa alihankkijoiden kanssa ja joilla on merkitystä palveluntuottajan edellytyksille sopimuksen mukaisten velvoitteiden täyttämiselle. Ryhmittymältä voidaan pyytää vastaavia selvityksiä ryhmittymän jäsenten välisten suhteiden järjestämisestä.


Award value: 3000000